**CONVENI ESPECÍFIC DE COL·LABORACIÓ ENTRE EMPRESA I LA UNIVERSITAT PER AL DESENVOLUPAMENT D’UN PROJECTE DE DOCTORAT INDUSTRIAL EN LA MODALITAT DE COFINANÇAMENT**

Localitat, data

**REUNITS**

***Entorn empresarial***

**Dades del signatari o signatària per part de l’empresa**

D’una banda,

el Sr. / la Sra. nom del representant legal de l’entitat col·laboradora, en nom i representació de nom de l’empresa (en endavant, [acrònim]), amb el CIF [número d’identificació fiscal], domiciliada a [domicili social], que actua com a representant legal de la institució en qualitat de [càrrec], segons [escriptura o resolució per la qual es fa públic el nomenament].

***Entorn acadèmic***

D’altra banda,

**Dades del signatari o signatària per part de la universitat**

|  |
| --- |
| **Comentaris** |
| * Una **universitat pública o privada del sistema català** sempre ha de ser part signatària del conveni.
* Poden participar com a **tercera part** signatària:
	1. **Entorn acadèmic**: un centre de recerca o una fundació hospitalària de Catalunya.
	2. **Entorn empresarial**: altres empreses on es desenvoluparà el projecte de recerca.

Quan hi hagi aquesta tercera part, s’haurà de designar, en una clàusula específica, un **agent coordinador per a l’entorn**, que ha de ser **sol·licitant i beneficiari** en la convocatòria i, per tant, ha de ser el perceptor dels imports previstos en la convocatòria i el responsable d’emetre la justificació corresponent. * En tot cas, cal tenir en compte les **condicions d’elegibilitat** per a l’entorn empresarial establertes en les bases de la convocatòria.
 |

**CONSIDEREN**

|  |
| --- |
| **Comentaris** |
| La finalitat d’aquest apartat és presentar les diferents parts signatàries del conveni, mostrar les línies de recerca i, si escau, enumerar les diverses activitats conjuntes que han desenvolupat (convenis de recerca previs, etc.).Així mateix, es pot incloure una referència breu a les bases vigents de la convocatòria de doctorats industrials, en la mesura que estableix el contingut mínim del conveni i el finançament públic associat al projecte de doctorat industrial. Finalment, cal tenir en compte que la gestió dels ajuts atorgats correspon a l’Agència de Gestió d’Ajuts Universitaris i de Recerca (AGAUR), la qual transferirà a l’entorn (coordinador), en funció de la modalitat del projecte i d’acord amb les bases, l’import corresponent a:* **Entorn acadèmic**: la subvenció dels preus públics i les taxes de la matrícula al programa de doctorat, el finançament al grup de recerca i els costos indirectes.
* **Entorn empresarial:** el finançament dels costos de tutorització del projecte de recerca a l’empresa i la borsa de mobilitat del doctorand o doctoranda.
 |

En virtut de tot el que s’ha exposat, les parts es reconeixen la plena capacitat d’obrar i acorden signar el present Conveni, que es regeix per les següents:

**CLÀUSULES**

**Primera. Objecte del Conveni**

L’objecte d’aquest Conveni és establir el règim de col·laboració entre les parts per al desenvolupament del projecte de recerca i de doctorat industrial «Títol del projecte», el contingut del qual es detalla en l’annex 1 i que esdevindrà l’objecte de la tesi doctoral de l’investigador o investigadora en formació seleccionat. El pla de treball, validat per la Comissió Acadèmica del programa de doctorat, s’adjunta en l’annex 2.

**Segona. Persones responsables de la direcció del projecte**

La direcció del projecte de recerca la realitzaran les persones de l’entorn acadèmic i empresarial següents:

***Entorn acadèmic***

Dades de contacte

***Entorn empresarial***

Dades de contacte

|  |
| --- |
| **Comentaris** |
| * El director o directora de tesi ha de formar part d’un **grup de recerca reconegut (SGR)** vigent de la Generalitat de Catalunya o bé ser investigador o investigadora del programa **ICREA** o haver obtingut finançament del **Consell Europeu de Recerca (ERC)**.
* No és necessari que el responsable de l’empresa disposi del títol de doctor.
* Addicionalment, es poden designar codirectors de tesi i coresponsables de l’empresa si el projecte de recerca ho requereix. Només cal que l’entitat d’adscripció d’aquest codirector o coresponsable de l’empresa signi el conveni en cas que rebi algun tipus de finançament.
 |

**Tercera. Contractació laboral i distribució del temps**

L’empresa contractarà el doctorand o doctoranda i es farà càrrec de la totalitat dels costos laborals derivats de la normativa laboral vigent, d’acord amb les condicions i les característiques que s’estableixen a continuació:

|  |
| --- |
| **Comentaris** |
| S’ha d’establir:* La **durada** del contracte.
* Les **condicions retributives** (una d’aquestes dues opcions):
	1. Retribució bruta fixa anual igual o superior a 22.000 euros.
	2. Escala retributiva bruta que, en el conjunt dels tres anys de desenvolupament del projecte, no sigui inferior a 66.000 euros. En aquest cas, el conveni ha de reflectir quina és la retribució anual prevista.
* Qualsevol **altra obligació laboral** que derivi del desenvolupament del projecte.

Addicionalment, es pot establir la **tipologia** de contracte que s’estendrà. En cap cas s’accepta la contractació de professionals autònoms.  |

El doctorand o doctoranda s’ha de dedicar exclusivament al projecte de recerca i ha de distribuir el seu temps, aproximadament, de la manera següent: X % a l’empresa i X % a la universitat.

Les parts signatàries han d’informar el doctorand o doctoranda dels riscos dels centres de treball, respectivament, i formar-lo o formar-la en la seguretat de les seves instal·lacions. En tot cas, s’han d’establir mecanismes de coordinació entre les parts signatàries per garantir el compliment de la normativa vigent en matèria de seguretat i riscos laborals.

Atès que el contracte laboral se subscriu entre l’empresa i el doctorand o doctoranda, la universitat queda exonerada de qualsevol responsabilitat que derivi de l’incompliment de la normativa laboral aplicable per part de l’empresa o del treballador.

**Quarta. Finançament**

Per al desenvolupament del projecte de recerca, les parts signatàries han d’assumir les obligacions econòmiques següents:

L’entorn empresarial s’ha de fer càrrec de les despeses següents:

* Les derivades de la contractació laboral del doctorand o doctoranda, d’acord amb el que estableix la clàusula tercera del present Conveni.
* Amb càrrec als ajuts atorgats per la convocatòria d’ajuts de doctorats industrials, les derivades de les accions de mobilitat del doctorand o doctoranda.
* [...]

L’entorn acadèmic s’ha de fer càrrec de les despeses següents:

* Amb càrrec als ajuts atorgats per la convocatòria d’ajuts de doctorats industrials, les derivades de la matrícula al programa de doctorat de la universitat. Aquest ajut cobreix totes les despeses que es relacionen en el decret de preus de la Generalitat de Catalunya vigent en el moment de signatura d’aquest Conveni.
* [...]

En relació amb la provisió de les 30 hores de formació en competències transversals d’interès empresarial, l’entorn acadèmic o empresarial s’ha de fer càrrec de les despeses derivades de la manera següent: [...]

|  |
| --- |
| **Comentaris:** |
| - **No** és necessari fer referència al finançament públic previst en les bases de la convocatòria de DI de l’AGAUR, ja que és l’Agència qui transferirà directament els recursos a les entitats beneficiàries i els sol·licitants, d’acord amb la resolució corresponent. - **Sí** que és necessari distribuir i preveure qualsevol finançament addicional que es requereixi per al desenvolupament ordinari del projecte (fungible, equipaments, personal de suport a la recerca, etc.).- Així mateix, s’ha d’esmentar si aquest projecte disposa de fonts de finançament addicionals per a qualsevol dels conceptes (p. ex., si s’emmarca en un projecte europeu o en un projecte de més abast).- En la clàusula següent, cinquena, s’estableix **qui s’obliga a proveir la formació**. En aquest sentit, s’hauria d’especificar en aquesta clàusula, si escau, quin és el finançament associat a la seva provisió. |

**Cinquena. Obligacions de les parts**

***Obligacions de l’entorn empresarial***

En virtut de la signatura del present Conveni, l’empresa s’obliga al següent:

1. Realitzar totes les gestions necessàries per a la contractació laboral del doctorand o doctoranda, d’acord amb el que s’ha exposat en les clàusules tercera i quarta d’aquest Conveni.
2. Garantir l’accés del doctorand o doctoranda a les seves instal·lacions durant tota la durada del projecte de recerca i la vigència del conveni, així com l’accés del personal de l’entorn acadèmic que intervingui directament en el desenvolupament del projecte.
3. Aportar la supervisió científica empresarial del projecte, mitjançant la persona designada en la clàusula segona d’aquest Conveni.
4. Facilitar al doctorand o doctoranda el material fungible, les infraestructures i les instal·lacions indispensables per desenvolupar les tasques derivades del projecte de recerca.
5. Facilitar la informació i la formació necessàries en matèria de prevenció de riscos laborals per assegurar que, tant el doctorand o doctoranda com les persones de la universitat que hagin de participar activament en el desenvolupament d’alguna o de totes les tasques del projecte, podran dur a terme les seves tasques en les condicions idònies de seguretat dins de les instal·lacions de l’empresa.
6. Facilitar les accions de mobilitat (assistència a congressos, seminaris, estada en una seu internacional de l’empresa o un grup de recerca internacional) que el doctorand o doctoranda realitzi al llarg del desenvolupament del projecte.
7. Vetllar pel compliment de les obligacions recollides en aquest Conveni.
8. Assumir les obligacions econòmiques que s’indiquen en la clàusula quarta.

***Obligacions per a l’entorn acadèmic***

En virtut de la signatura del present Conveni, l’entorn acadèmic s’obliga al següent:

1. Designar un director o directora de tesi que compleixi amb els requisits exigits pel Pla de Doctorats Industrials.
2. Garantir l’accés del doctorand o doctoranda a les seves instal·lacions durant tota la durada del projecte de recerca i la vigència del conveni.
3. Facilitar a l’empresa, sota la seva responsabilitat i en el cas que correspongui, la informació necessària sobre la persona o les persones que requereixin accedir a les seves instal·lacions per realitzar alguna tasca del projecte.
4. Facilitar al doctorand o doctoranda el material fungible, les infraestructures i les instal·lacions indispensables per desenvolupar les tasques derivades del projecte de recerca.
5. Facilitar les accions de mobilitat (assistència a congressos, seminaris, estada en una seu internacional de l’empresa o un grup de recerca internacional) que el doctorand o doctoranda realitzi al llarg del desenvolupament del projecte.
6. Vetllar pel compliment de les obligacions recollides en aquest Conveni.
7. Assumir les obligacions econòmiques que s’indiquen en la clàusula quarta.

|  |
| --- |
| **Comentaris:** |
| Addicionalment, cal esmentar en aquest apartat:* La distribució de les **30 hores de formació en competències transversals d’interès empresarial** que han de proveir la universitat, l’empresa o totes dues institucions de manera conjunta. La temàtica ha d’estar alineada amb les àrees que s’estableixin en el pla:
	1. Lideratge, coordinació i gestió de projectes d’R+D+I i negociació.
	2. Transferència de resultats de la recerca.
	3. Desenvolupament de noves empreses: emprenedoria, gestió empresarial, fonts de finançament.
	4. Patents, propietat intel·lectual i industrial.
* Atès que el doctorand o doctoranda no signa el conveni, **no** és necessari incloure un apartat **d’obligacions del doctorand o doctoranda**.
* Cal tenir en compte que el doctorand o doctoranda disposa d’una **borsa de mobilitat** per poder fer una estada en una seu internacional de l’empresa o en una universitat o un centre de recerca internacional, així com per participar en congressos, conferències i seminaris d’àmbit internacional i de referència per al projecte de recerca.

En aquest sentit, **tant l’entorn acadèmic com l’entorn empresarial haurien de facilitar l’ús d’aquesta borsa de mobilitat.** En el cas que ja es prevegi alguna estada o congrés, a títol informatiu, es pot indicar en el conveni de col·laboració. |

**Cinquena bis. Designació de l’entitat coordinadora de l’entorn acadèmic i empresarial**

|  |
| --- |
| **Comentaris:** |
| Quan hi hagi dues (o més) entitats en un dels entorns (acadèmic o empresarial), per exemple:* entorn acadèmic: una universitat i un centre de recerca
* entorn empresarial: dues empreses on es desenvoluparà el projecte,

és **necessari** que, en aquell entorn, es designi una **entitat coordinadora** que es farà càrrec de les obligacions que es derivin de les bases reguladores de la convocatòria de DI.Aquesta entitat coordinadora designada de l’entorn acadèmic o empresarial és la que **actuarà com a beneficiària d’aquell entorn** i, en conseqüència, rebrà els ajuts assignats a l’entorn (i serà la responsable de justificar-los). |

**Sisena. Mecanismes per al seguiment dels progressos del projecte**

Per al seguiment correcte dels progressos del projecte de recerca, s’ha de constituir una comissió de seguiment del projecte, formada com a mínim per les persones responsables de la seva direcció acadèmica i empresarial i el doctorand o doctoranda.

Aquesta comissió s’ha de reunir, de manera presencial o telemàtica, com a mínim dues vegades l’any i poden assistir-hi altres persones relacionades amb el projecte.

La Comissió de Seguiment s’estableix de manera complementària i sens perjudici de les obligacions acadèmiques, d’acord amb la normativa vigent en matèria d’estudis de doctorat, que ha d’atendre el doctorand o doctoranda davant la Comissió Acadèmica del programa de doctorat corresponent durant l’elaboració de la tesi doctoral.

En tot cas, el doctorand o doctoranda està obligat a seguir les recomanacions que es derivin tant de la Comissió de Seguiment del projecte com de la Comissió Acadèmica del programa de doctorat.

|  |
| --- |
| **Comentaris:** |
| L’establiment d’un mecanisme de seguiment del desenvolupament del projecte de recerca **és un element clau** per garantir que s’assoleixen els objectius empresarials i acadèmics establerts. |

|  |
| --- |
| **Exemple de clàusula de seguiment:** |
| Els entorns acadèmic i empresarial es comprometen a fer un seguiment del projecte de tesi del doctorat industrial basat en la presentació dels lliurables següents:1) Un resum de l’estat de la recerca cada sis mesos2) Un informe parcial cada 12 mesos3) La memòria de la tesi La gestió d’aquests lliurables depèn del director o directora de la tesi o de la persona responsable tècnica de l’empresa, segons si les activitats impliquen les tasques desenvolupades als laboratoris de recerca de la universitat o de l’empresa. Els lliurables, excepte la memòria de la tesi, són confidencials. Igualment, el director o directora de la tesi, la persona responsable tècnica de l’empresa i l’estudiant de doctorat s’han de reunir de forma regular, com a mínim, cada X mesos per avaluar l’estat del projecte.D’altra banda, anualment el director o directora de la tesi ha de formalitzar un informe, segons el model facilitat per la Generalitat, en què certifiqui que l’activitat del doctorand o doctoranda està seguint el curs previst amb relació al projecte, així com una relació de les despeses que cal justificar a la fi del gaudi de l’ajut. |

**Setena. Publicacions**

Quan una de les parts vulgui utilitzar els resultats parcials o finals, en part o totalment, per difondre’ls o publicar-los com a article, conferència, etc., ha de sol·licitar la conformitat de l’altra part per escrit. Aquesta ha de comunicar l’autorització o manifestar el seu desacord en un termini màxim de 30 dies. Transcorregut aquest termini sense resposta, s’entendrà que la petició de publicació ha estat estimada/desestimada.

El doctorand o doctoranda pot redactar, amb el consentiment previ de l’empresa, articles o publicacions relatius al projecte i, atès que poden contenir informació confidencial o subjecte a propietat intel·lectual que és titularitat de l’empresa, per a la publicació o difusió dels resultats totals o parcials de la recerca com a article, conferència, memòria, etc., el doctorand o doctoranda ha d’obtenir l’autorització prèvia i expressa del responsable del projecte per part de l’empresa.

La prohibició per publicar o difondre resultats ha de ser motivada i proporcionada en relació amb el perjudici que es podria ocasionar amb la publicació. Així mateix, qualsevol publicació ha d’incloure el logotip de l’empresa, una referència al projecte i l’esment que es tracta d’un estudi elaborat en el marc del Pla de Doctorats Industrials.

Les parts signatàries poden utilitzar els resultats que s’hagin fet servir en el desenvolupament del projecte, en part o en la seva totalitat, per a la seva publicació, difusió, comunicació o divulgació per qualsevol mitjà. En tots aquests actes de comunicació al públic, s’ha d’esmentar la participació de l’altra part, així com les persones que han intervingut activament en el projecte.

En qualsevol cas, en totes les publicacions s’ha de respectar sempre la menció dels autors com a autors del treball.

|  |
| --- |
| **Comentaris:** |
| Aquesta és una proposta de regulació de la clàusula relativa a les **publicacions**. Es pot adequar i modificar, així com complementar amb documentació addicional, segons acordin les parts signatàries del conveni de col·laboració. |

**Vuitena. Confidencialitat de la informació i dels resultats**

D’acord amb el que estableix l’article 14.6 del Reial decret 99/2011, de 28 de gener, pel qual es regulen els ensenyaments oficials de doctorat (BOE núm. 35 de 10 de febrer de 2011), en circumstàncies excepcionals, com ara l’existència de convenis de confidencialitat amb empreses o la possibilitat de generació de patents que recaiguin sobre el contingut de la tesi, les universitats han d’habilitar els procediments oportuns perquè s’asseguri la no-publicitat d’aquests aspectes durant l’acte de defensa, el dipòsit de la tesi doctoral en format electrònic obert en un repositori institucional i la remissió corresponent al Ministeri d’Educació.

De la mateixa manera, l’empresa es compromet a facilitar la implementació d’aquests processos per facilitar la defensa i l’avaluació de la tesi doctoral i la publicació posterior, en els termes prèviament establerts per les parts.

En qualsevol cas, la informació que les parts s’intercanviïn per al desenvolupament del projecte ha de ser tractada de manera confidencial per totes les parts.

Així, prèviament a la seva posada en comú, les parts s’han de comunicar per escrit quina informació, de tota la que es comparteixi, ha de tenir aquest caràcter confidencial, per motius d’interès empresarial, estratègic o de qualsevol altre tipus. *A priori*, té la consideració de confidencial tota la informació científica, tècnica i comercial, els gràfics, els plànols, els dibuixos i qualsevol altra informació continguda en qualsevol suport que, amb anterioritat a la signatura del present Conveni, fos propietat exclusiva de cadascuna de les parts i no hagués estat divulgada o comunicada al públic per cap mitjà.

En conseqüència, les parts no poden desvetllar aquesta informació definida com a confidencial, ni fer-la pública de manera unilateral per cap mitjà sense l’autorització escrita prèvia de la part propietària de la informació, ni utilitzar-la per a finalitats diferents a les pròpies del desenvolupament del projecte.

En relació amb l’anterior, les parts han de vetllar perquè, dins de les seves respectives organitzacions, la informació que comparteixin sigui coneguda i utilitzada únicament per les persones que participen en el projecte, les quals han d’estar convenientment informades d’aquest caràcter confidencial.

De la mateixa manera, s’han de tractar de manera confidencial els resultats derivats del projecte, sens perjudici de la seva utilització per part del doctorand o doctoranda, per a la realització i la defensa de la seva tesi doctoral, en virtut de la normativa aplicable als estudis de doctorat. S’entén per *resultat derivat del projecte* tota aquella informació, documentació, coneixements tècnics, científics, equips o materials, saber fer, mètodes de treball, dades o estadístiques obtinguts en el desenvolupament del projecte objecte d’aquest Conveni.

Les parts s’obliguen, així mateix, a informar-se immediatament de qualsevol actuació contrària als pactes recollits en aquesta clàusula de què tinguin coneixement i a posar tots els mitjans al seu abast per bloquejar els usos indeguts de la informació confidencial.

L’obligació de confidencialitat es manté en vigor fins i tot després de la finalització d’aquest Conveni i, indefinidament, mentre es mantingui el caràcter confidencial i secret de la informació. A la finalització del present Conveni, les parts han de retornar-se o destruir tota aquella informació a la qual hagin tingut accés, i han de garantir per escrit que no guarden cap còpia en cap format, sense l’autorització prèvia i expressa de la part propietària de la informació.

La contravenció del deure de confidencialitat pot donar lloc a la resolució del present Conveni, sens perjudici de les conseqüències legals que puguin derivar-se per a l’infractor i la sol·licitud eventual de danys i perjudicis de la part afectada.

|  |
| --- |
| **Comentaris:** |
| Aquesta és una proposta de regulació de la clàusula relativa a la **confidencialitat**. Es pot adequar i modificar, així com complementar amb documentació addicional, segons acordin les parts signatàries del conveni de col·laboració. |

**Novena. Propietat industrial**

Les parts es comprometen a respectar la propietat dels drets de propietat intel·lectual i industrial ja existents sobre el coneixement de l’altra part en tot moment. Tanmateix, les modificacions i les obres derivades basades en aquest coneixement previ desenvolupades paral·lelament a la col·laboració aquí pactada continuaran sent propietat de la part que l’hagi generat.

En cas que una part vulgui, unilateralment, publicar o utilitzar els resultats del projecte, ha de demanar l’autorització prèvia i escrita corresponent de la part que tingui la titularitat dels drets d’explotació, especificant-hi clarament l’abast de la utilització, amb una antelació mínima de [...] dies a la presentació per a la seva publicació. Si, passat aquest termini, l’altra part no ha contestat la sol·licitud, s’entendrà que hi ha hagut [...].

L’autorització per a l’ús o la publicació dels resultats no comporta, en cap cas, la cessió de la titularitat dels drets de la part que la posseeix.

|  |
| --- |
| **Comentaris:** |
| Des del Pla de Doctorats Industrials no s’estableix quina ha de ser la distribució dels drets de la propietat industrial que es pugui derivar dels resultats obtinguts en el desenvolupament del projecte de recerca. Considerem que aquesta s’ha de regular cas per cas, amb especial atenció al coneixement previ que aporti cadascuna de les parts al projecte de recerca. És en aquesta clàusula i en aquest conveni de col·laboració que s’ha d’acordar aquesta distribució i no es recomana que es posposi la decisió sobre aquesta qüestió. Normativa aplicable respecte a això: article 51 de la Llei de propietat intel·lectual i, de manera anàloga, articles 15 i següents de la Llei de patents. Quant a la propietat intel·lectual, d’acord amb el que estableix el Reial decret 99/2011, aquesta correspon al doctorand o doctoranda sobre l’obra objecte de la tesi doctoral, sens perjudici de l’obligació de confidencialitat que hagi d’acomplir per la seva vinculació amb l’entorn empresarial. No obstant això, el doctorand o doctoranda i l’entorn empresarial poden pactar-ne la cessió. |

**Desena. Protecció de les dades de caràcter personal**

D’acord amb el REGLAMENT (UE) 2016/679 DEL PARLAMENT EUROPEU relatiu a la protecció de dades de caràcter personal i la Llei orgànica 3/2018, de 5 de desembre, de protecció de dades personals i garantia dels drets digitals, ni cap de les parts ni el doctorand o doctoranda no poden aplicar o utilitzar les dades de caràcter personal a les quals tingui accés qualsevol de les parts en virtut dels pactes d’aquest Conveni, amb finalitats diferents a les inherents al desenvolupament del projecte.

En conseqüència, ni les parts ni el doctorand o doctoranda no poden cedir-les, comunicar-les, copiar-les o distribuir-les a altres persones o entitats, ni tan sols per a la seva simple conservació, sense l’autorització escrita prèvia de qui correspongui.

**Onzena. Ús de la imatge corporativa**

Si per fer menció de la participació de les parts es considera necessari l’ús de la imatge corporativa o el logotip de les parts, s’ha de demanar l’autorització prèvia i per escrit a la part corresponent, especificant-hi l’ús i el tipus d’imatge que s’utilitzarà i sobre quin suport es reproduirà.

L’autorització ha d’especificar l’ús o els usos pels quals s’atorga, així com el període de vigència. No obstant això, quan l’ús de logotips i altres marques identificatives de qualsevol de les parts hagi de tenir caràcter comercial per a l’entitat que en sol·licita l’ús, caldrà formalitzar el contracte de llicència de marca corresponent.

En les publicacions i altres resultats que es puguin produir gràcies a la convocatòria de doctorats industrials (DI), cal fer esment del suport del Pla de Doctorats Industrials de la Generalitat de Catalunya.

**Dotzena. Resolució del Conveni**

Són causes de resolució del present Conveni les següents:

* El mutu acord entre les parts signatàries.
* L’expiració del termini de vigència del Conveni.
* La cancel·lació del projecte per qualsevol de les parts signatàries o per la renúncia del doctorand o doctoranda al seu desenvolupament i contracte laboral.
* L’incompliment manifest del que preveuen les clàusules acordades, especialment les de confidencialitat i de propietat intel·lectual i industrial. En aquests casos, la part no afectada per l’incompliment ha de comunicar a l’altra part, per escrit, els incompliments detectats o les causes que sustentin la resolució. L’altra part pot formular la seva rèplica en el termini de [...] des de la recepció de l’escrit de denúncia.
* La no-superació per part del doctorand o doctoranda de les avaluacions que es realitzin en el marc dels estudis de doctorat.

En cas que es resolgui el Conveni per qualsevol de les causes enumerades anteriorment, finalitzarà qualsevol obligació econòmica de l’empresa envers el doctorand o doctoranda o la universitat, amb efectes immediats.

**Tretzena. Modificació del Conveni**

Les parts poden acordar la modificació parcial o total dels termes del present Conveni per assegurar-ne la viabilitat o adaptar-lo a les noves necessitats. Aquestes modificacions hauran de constar per escrit, en forma d’addenda de modificació de l’actual que, en qualsevol cas, han de signar degudament totes les parts.

**Catorzena. Règim d’acords i solució de controvèrsies**

Les parts signatàries expressen el compromís de complir les obligacions respectives de bona fe i de dur a bon terme totes i cadascuna de les negociacions que siguin necessàries per complir aquest acord de manera satisfactòria per les parts.

Qualsevol controvèrsia que derivi de la interpretació, el compliment o l’execució dels acords d’aquest document s’ha de resoldre de mutu acord entre les parts.

Quan no sigui possible arribar a cap acord, els jutjats i tribunals de X seran els competents per dirimir qualsevol qüestió que pogués sorgir entre les parts sobre la interpretació o el compliment dels pactes continguts en aquest Conveni, aquestes se sotmeten a la seva jurisdicció i competència, renunciant a qualsevol altre fur que els pogués correspondre, llevat d’aquelles qüestions que no siguin disponibles.

|  |
| --- |
| **Altres exemples de clàusules** |
| Qualsevol controvèrsia que derivi de la interpretació, el compliment o l’execució dels acords d’aquest document s’ha de resoldre de mutu acord entre les parts. Si no arriben a un acord, la solució de la qüestió litigiosa s’ha de sotmetre a l’arbitratge institucional del Tribunal Arbitral de Barcelona, de l’Associació Catalana per a l’Arbitratge, a qui s’encarrega la designació de l’àrbitre o els àrbitres i l’administració de l’arbitratge. L’arbitratge ha de ser de dret i les parts s’obliguen des d’ara a complir la decisió arbitral. |

**Quinzena. Durada i vigència del Conveni**

La durada mínima del Conveni és de tres anys comptadors a partir de la data de resolució d’adjudicació dels ajuts o de la data de contracte laboral, si la data de contracte és posterior a la de resolució, d’acord amb les bases de la convocatòria.

L’eficàcia del present Conveni i de les obligacions que li són inherents pot quedar supeditada a l’efectiva adjudicació del finançament previst en la convocatòria de doctorats industrials sota la modalitat de cofinançament.

En cas que no s’obtingui el finançament públic, per acord mutu de les parts, mitjançant addenda, si escau, es pot o bé modificar les obligacions recollides en el conveni o bé resoldre’l.

Els assumptes que no estiguin expressament regulats en aquest Conveni s’han de resoldre de comú acord i per escrit, i les dues parts els han de signar, per mitjà d’addendes que passaran a formar part d’aquest Conveni.

A la finalització de la vigència del present Conveni, tots els pactes que conté deixaran d’estar en vigor, tret dels que específicament s’hagi estipulat el contrari, en especial els relatius als drets de propietat intel·lectual i industrial.

I, com a prova de conformitat total, les parts signen el present Conveni, en dos exemplars originals, en el lloc i la data indicats a l’encapçalament.

**Annex 1. Descripció del projecte de recerca**

**Annex 2. Pla de treball del doctorand o doctoranda**

|  |  |
| --- | --- |
| **Títol** |  |
| **Direcció de tesi** |  |

|  |
| --- |
| **Bibliografia necessària** |
|  |
| **Lliurables** |
|  |
| **Any 1** |
| *S’ha de fer una referència especial a les accions de mobilitat, les publicacions i la formació en competències transversals.* |
| **Any 2** |
|  |
| **Any 3** |
|  |